|  |  |
| --- | --- |
| **ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ** | |
|  | |
|  | |
|  | |
|  | |
|  | |
| ΠΕΔ – Α – | ΕΚΔΟΣΗ 1η |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
| ΛΕΚΙΘΙΝΗ ΣΟΓΙΑΣ | |
|  | |
|  | |
|  | |
|  | |
|  | |
|  | |
|  | |
|  | |
|  | |
| ΔΕΚΕΜΒΡΙΟΣ 2024 | |
|  | |
|  | |
|  | |
|  | |
|  | |
|  | |
|  | |
|  | |
|  | ΕΛΛΗΝΙΚΗ ΔΗΜΟΚΡΑΤΙΑ |
|  | ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ |
|  | |
| ΑΔΙΑΒΑΘΜΗΤΟ | |
| ΑΝΑΡΤΗΤΕΑ ΣΤΟ ΔΙΑΔΙΚΤΥΟ | |

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΠΕΔΙΟ ΕΦΑΡΜΟΓΗΣ - 3 -](#_Toc185428887)

[2. ΣΧΕΤΙΚΑ ΕΓΓΡΑΦΑ - 3 -](#_Toc185428888)

[3. ΤΑΞΙΝΟΜΗΣΗ - 5 -](#_Toc185428889)

[4. ΤΕΧΝΙΚΑ ΧΑΡΑΚΤΗΡΙΣΤΙΚΑ - 5 -](#_Toc185428890)

[4.1. ΟΡΙΣΜΟΣ ΕΦΟΔΙΟΥ - 5 -](#_Toc185428891)

[4.2. ΓΕΝΙΚΑ ΜΑΚΡΟΣΚΟΠΙΚΑ ΚΑΙ ΟΡΓΑΝΟΛΉΠΤΙΚΑ ΧΑΡΑΚΤΗΡΙΣΤΙΚΑ - 5 -](#_Toc185428892)

[4.3. ΦΥΣΙΚΟΧΗΜΙΚΑ ΧΑΡΑΚΤΗΡΙΣΤΙΚΑ - 6 -](#_Toc185428893)

[4.4. ΣΥΣΚΕΥΑΣΙΑ - 6 -](#_Toc185428894)

[4.5. ΕΠΙΣΗΜΑΝΣΕΙΣ - 7 -](#_Toc185428895)

[4.6. ΛΟΙΠΕΣ ΚΑΝΟΝΙΣΤΙΚΕΣ ΣΥΜΜΟΡΦΩΣΕΙΣ - 8 -](#_Toc185428896)

[5. ΑΠΑΙΤΗΣΕΙΣ ΣΥΜΜΟΡΦΩΣΗΣ ΕΦΟΔΙΟΥ - 8 -](#_Toc185428897)

[5.1. ΣΥΝΟΔΕΥΤΙΚΑ ΈΓΓΡΑΦΑ/ ΠΙΣΤΟΠΟΙΗΤΙΚΑ - 8 -](#_Toc185428898)

[5.2. ΕΠΙΘΕΩΡΗΣΕΙΣ/ ΔΟΚΙΜΕΣ - 9 -](#_Toc185428899)

[6. ΛΟΙΠΕΣ ΑΠΑΙΤΗΣΕΙΣ - 12 -](#_Toc185428900)

[7. ΠΕΡΙΕΧΟΜΕΝΟ ΠΡΟΣΦΟΡΑΣ - 12 -](#_Toc185428901)

[8. ΠΡΟΤΑΣΕΙΣ ΒΕΛΤΙΩΣΗΣ ΠΡΟΔΙΑΓΡΑΦΗΣ - 13 -](#_Toc185428902)

[ΠΡΟΣΘΗΚΗ Ι Ι-1](#_Toc185428903)

1. ΠΕΔΙΟ ΕΦΑΡΜΟΓΗΣ

Το παρόν κείμενο καλύπτει τις απαιτήσεις της Στρατιωτικής Υπηρεσίας για την προμήθεια λεκιθίνης (E322) από το εμπόριο ως αναγκαίο εφόδιο για την παρασκευή διπυρίτη τύπου μπισκότου.

1. ΣΧΕΤΙΚΑ ΕΓΓΡΑΦΑ
   1. ΚΑΝΟΝΙΣΜΟΣ (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου της 28ης Ιανουαρίου 2002 για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων.
   2. ΚΑΝΟΝΙΣΜΟΣ (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου της 27ης Οκτωβρίου 2004 σχετικά με τα υλικά και αντικείμενα που προορίζονται να έρθουν σε επαφή με τρόφιμα και με την κατάργηση των οδηγιών 80/590/ΕΟΚ και 89/109/ΕΟΚ.
   3. ΚΑΝΟΝΙΣΜΟΣ (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου της 23ης Φεβρουαρίου 2005 για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου με τις ισχύουσες τροποποιήσεις του.
   4. ΚΑΝΟΝΙΣΜΟΣ (ΕΚ) αριθ. 333/2007 της Επιτροπής της 28ης Μαρτίου 2007 για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μολύβδου, καδμίου, υδραργύρου, ανόργανου κασσιτέρου, 3-μονοχλωροπροπανοδιόλης και βενζο[a]πυρενίου στα τρόφιμα.
   5. ΚΑΝΟΝΙΣΜΟΣ (ΕΚ) αριθ. 213/2008 της Επιτροπής, της 28ης Νοεμβρίου 2008, για τροποποίηση του κανονισμού (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου περί του κοινού λεξιλογίου για τις δημόσιες συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά την αναθεώρηση του CPV.
   6. ΚΑΝΟΝΙΣΜΟΣ (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου της 25ης Οκτωβρίου 2011 σχετικά με την παροχή πληροφοριών για τα τρόφιμα στους καταναλωτές, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 1924/2006 και (ΕΚ) αριθ. 1925/2006 και την κατάργηση της οδηγίας 87/250/ΕΟΚ της Επιτροπής, της οδηγίας 90/496/ΕΟΚ του Συμβουλίου, της οδηγίας 1999/10/ΕΚ της Επιτροπής, της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, των οδηγιών της Επιτροπής 2002/67/ΕΚ και 2008/5/ΕΚ και του κανονισμού (ΕΚ) αριθ. 608/2004 της Επιτροπής.
   7. ΚΑΝΟΝΙΣΜΟΣ (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου.
   8. Απόφαση Αριθμ. 91354 (ΦΕΚ 2983/Β’/30.08.2017) Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.).
   9. ΚΥΑ 1288/2017 – ΦΕΚ 1763/Β/22-5-2017. Αναγκαία συμπληρωματικά μέτρα εφαρμογής των Κανονισμών (ΕΚ) υπ’ αριθμ. 178/2002, 852/2004, 853/2004, 854/2004 και 882/2004 του Ευρωπαϊκού Κοινοβουλίου και του Συμβουλίου και εναρμόνιση της Οδηγίας 2004/41/ΕΚ του Ευρωπαϊκού Κοινοβουλίου και του Συμβουλίου.
   10. ΚΑΝΟΝΙΣΜΟΣ (ΕΕ) αριθ. 2023/915 της επιτροπής της 25ης Απριλίου 2023 σχετικά με τα μέγιστα επιτρεπτά επίπεδα για ορισμένες ουσίες οι οποίες επιμολύνουν τα τρόφιμα και για την κατάργηση του κανονισμού (ΕΚ) αριθ. 1881/2006.
   11. ΚΑΝΟΝΙΣΜΟΣ (ΕΕ) αριθ. 2017/644 της επιτροπής της 5ης Απριλίου 2017 για τον καθορισμό των μεθόδων δειγματοληψίας και ανάλυσης για τον έλεγχο των επιπέδων των διοξινών, των παρόμοιων με διοξίνες PCB και των μη παρόμοιων με διοξίνες PCB σε ορισμένα τρόφιμα, και την κατάργηση του κανονισμού (ΕΕ) αριθ. 589/2014.
   12. ΚΑΝΟΝΙΣΜΟΣ (ΕΕ) αριθ. 10/2011 της επιτροπής της 14ης Ιανουαρίου 2011 για τα πλαστικά υλικά και αντικείμενα που προορίζονται να έρθουν σε επαφή με τρόφιμα.
   13. Κανονισμός (ΕΚ) 2023/2006 σχετικά με την ορθή πρακτική παραγωγής υλικών και αντικειμένων που προορίζονται να έλθουν σε επαφή με τρόφιμα.
   14. Κανονισμός (ΕΚ) 1333/2009 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2008, που αφορά τα πρόσθετα τροφίμων.
   15. Κανονισμός (ΕΚ) 231/2012 της Επιτροπής της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στο παράρτημα ΙΙ και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου.
   16. Κώδικας Τροφίμων και Ποτών (ΚΤΠ).
   17. ISO 22000: «Food safety management systems – Requirements for any organization in the food chain».
   18. EN ISO/IEC 17025 «General Requirements for the Competence of Testing and Calibration Laboratories».
   19. ΣΚ 422-10, «Έλεγχος Τροφίμων»
   20. Allied Codification Publication Number: NATO ACodP-2/3.
   21. Τεχνικές εργαστηριακών εξετάσεων τροφίμων-ποτών-νερού ΓΕΣ/ΔΥΓ.
   22. CODEX SAMPLING PLANS FOR PREPACKAGED FOODS (AQL 6.5) CODEX STAN 233-1969.
   23. Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου για την υγιεινή των τροφίμων.
   24. Τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, ή υφίσταται νεότερη έκδοση από την αναγραφόμενη, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.
2. ΤΑΞΙΝΟΜΗΣΗ

Η **λεκιθίνη σόγιας** που περιγράφεται στην παρούσα προδιαγραφή ανήκει στην κλάση NSC 8945 ««Food, oils and fats» κατά NATO ACodP-2/3. Επιπλέον, φέρει περιγραφή κωδικό CPV (Common Procurement Vocabulary) 15612400-5, με την περιγραφή «Μίγματα για την παρασκευή αρτοπαρασκευασμάτων» και 15612420-1 «Μίγματα αρτοποιίας».

1. ΤΕΧΝΙΚΑ ΧΑΡΑΚΤΗΡΙΣΤΙΚΑ
   1. ΟΡΙΣΜΟΣ ΕΦΟΔΙΟΥ
      1. Οι λεκιθίνες γενικά:
         1. Αποτελούν μείγματα ή κλάσματα φωσφατιδίων, που λαμβάνονται με φυσικές μεθόδους από ζωικές (πχ αυγό) ή φυτικές τροφές (ηλίανθος σόγια, βρώμη κτλ), συμπεριλαμβανομένων και των προϊόντων υδρόλυσης που λαμβάνονται μετά από χρήση των κατάλληλων αβλαβών ενζύμων.
         2. Στην τελική τους μορφή δεν παρουσιάζουν υπολειμματική ενζυμική δραστηριότητα και είναι γνωστές για τις γαλακτωματοποιητικές, λιπαντικές και επιφανειοδραστικές ιδιότητές τους.
      2. Η απαιτούμενη από την παρούσα προδιαγραφή λεκιθίνη, προέρχεται από σόγια (λεκιθίνη σόγιας), φέρει τον αριθμό Ε322 (κωδικός αριθμός Ε) και χρησιμοποιείται ως βελτιωτικό των αλεύρων, δηλαδή αποτελεί ουσία η χρήση της οποίας αποσκοπεί στο να αποκτήσει το άλευρο τέτοιες ιδιότητες, με σκοπό τη βελτίωση των οργανοληπτικών χαρακτηριστικών καθώς και της παραγωγής των τελικών προϊόντων.
   2. ΓΕΝΙΚΑ ΜΑΚΡΟΣΚΟΠΙΚΑ ΚΑΙ ΟΡΓΑΝΟΛΉΠΤΙΚΑ ΧΑΡΑΚΤΗΡΙΣΤΙΚΑ
      1. Η προς προμήθεια λεκιθίνη (E322), η οποία προορίζεται για χρήση στην παραγωγή διπυρίτη τύπου μπισκότου, θα πρέπει να φέρει τα κάτωθι οργανοληπτικά χαρακτηριστικά:
         1. Να είναι σε μορφή σκόνης και να είναι κατάλληλη για τρόφιμα.
         2. Να έχει χρώμα ανοικτό κίτρινο, με οσμή χαρακτηριστική, ελαφρώς λιπαρή.
      2. Επιπλέον, σύμφωνα με γενικές διατάξεις του ΚΤΠ ισχύουν τα κάτωθι μακροσκοπικά χαρακτηριστικά:
         1. Δεν θα πρέπει να παρουσιάζει σήψη, ευρωτίαση ή άλλη αλλοίωση που οφείλεται σε φυσικοχημικά αίτια ή δράση μικροοργανισμών.
         2. Απαγορεύεται η ύπαρξη νεκρών ή ζωντανών ακάρεων, σκωλήκων, νυμφών, εντόμων και προνυμφών.
   3. ΦΥΣΙΚΟΧΗΜΙΚΑ ΧΑΡΑΚΤΗΡΙΣΤΙΚΑ
      1. Η προς προμήθεια λεκιθίνη, θα πρέπει να φέρει τα κάτωθι φυσικοχημικά χαρακτηριστικά:
         1. Ως προς την προέλευση: Να προέρχεται από σόγια (λεκιθίνη σόγιας).
         2. Δοκιμασία: Περιεκτικότητα τουλάχιστον 60,0% σε ουσίες αδιάλυτες σε ακετόνη.
         3. Ως προς την καθαρότητα:
            1. Απώλεια κατά την ξήρανση: 2,0% κατ’ ανώτατο όριο (105oC, 1 ώρα).
            2. Ύλες αδιάλυτες σε τολουόλιο: 0,3% κατ’ ανώτατο όριο.
            3. Βαθμός οξύτητας: 35mg υδροξειδίου του καλίου ανά gr κατ’ ανώτατο όριο.
            4. Αριθμός υπεροξειδίων: ίσος ή μικρότερος του 10.
            5. Αρσενικό: 3mg/kg κατ’ ανώτατο όριο.
            6. Μόλυβδος: 2 mg/kg κατ’ ανώτατο όριο.
            7. Υδράργυρος: 1mg/kg κατ’ ανώτατο όριο.
         4. Ως προς την ταυτοποίηση:
            1. Δοκιμή χολίνης: Δοκιμή θετική.
            2. Δοκιμή φωσφόρου: Δοκιμή θετική.
            3. Δοκιμή λιπαρών οξέων: Δοκιμή θετική.
            4. Δοκιμή προϊόντων υδρόλυσης λεκιθινών: Σχηματισμός διακριτής μάζας 50gr περίπου.
   4. ΣΥΣΚΕΥΑΣΙΑ
      1. Το προϊόν θα παραδίδεται στην Υπηρεσία συσκευασμένο σε περιέκτες καθαρού περιεχομένου, από 5 – 25 κιλά, καινούργιους, εντελώς αμεταχείριστους και αεροστεγώς κλεισμένους με κάλυψη εσωτερικά με πλαστικό περίβλημα πολυαιθυλενίου υψηλής πυκνότητας (HDPE).
      2. Οι περιέκτες θα πρέπει να είναι σφραγισμένοι κατά τρόπο ώστε να διασφαλίζεται, ότι οι απαιτήσεις ασφάλειας και ποιότητας που καθορίζονται σε αυτό το πρότυπο διατηρούνται καθ’ όλη τη διάρκεια ζωής του προϊόντος (χρονικό όριο αποθήκευσης). Οι πλαστικοί περιέκτες πρέπει να είναι σύμφωνοι με το ΚΑΝΟΝΙΣΜΟ (ΕΕ) αριθ. 10/2011.
      3. Τα χαρακτηριστικά των περιεκτών πρέπει να είναι σύμφωνα με τις απαιτήσεις της Εθνικής και Ενωσιακής Νομοθεσίας και κατάλληλα για επαφή με τρόφιμα.
   5. ΕΠΙΣΗΜΑΝΣΕΙΣ
      1. Σε κάθε συσκευασία, πρέπει να γράφονται, με ανεξίτηλη μελάνη κατ’ ελάχιστο οι παρακάτω πληροφορίες (σε συμφωνία με την ισχύουσα Εθνική και Ενωσιακή νομοθεσία, σχετικά με την επισήμανση προσθέτων τροφίμων):
         1. Την ονομασία ή/και τον αριθμό Ε που καθορίζεται στον Κανονισμό 1333/2009 για κάθε πρόσθετο τροφίμων, ή μία ονομασία πώλησης στην οποία αναφέρεται η ονομασία ή/και ο αριθμός Ε εκάστου προσθέτου τροφίμων∙
         2. Την ένδειξη «για τρόφιμα» ή την ένδειξη «περιορισμένη χρήση σε τρόφιμα» ή μια πιο συγκεκριμένη αναφορά της προβλεπόμενης χρήσης του σε τρόφιμα.
         3. Εάν χρειάζεται, τις ιδιαίτερες συνθήκες αποθήκευσης ή/και χρήσης.
         4. Ένδειξη αναγνώρισης της παρτίδας ή του φορτίου.
         5. Οδηγίες χρήσης, εάν η παράλειψη αυτών αποκλείει την ορθή χρήση του προσθέτου τροφίμων.
         6. Το όνομα ή την επωνυμία της επιχείρησης και τη διεύθυνση του παρασκευαστή, συσκευαστή ή πωλητή.
         7. Ένδειξη της μέγιστης ποσότητας εκάστου συστατικού ή ομάδας συστατικών που υπόκεινται σε ποσοτικούς περιορισμούς στα τρόφιμα ή/και κατάλληλες πληροφορίες με σαφείς και εύκολα κατανοητούς όρους που θα επιτρέπουν στον αγοραστή να συμμορφώνεται προς τον παρόντα κανονισμό ή άλλη σχετική κοινοτική νομοθεσία∙ όπου εφαρμόζεται το ίδιο όριο ποσότητας για μια ομάδα συστατικών που χρησιμοποιούνται μεμονωμένα ή σε συνδυασμό, μπορεί να αναγράφεται το συνδυασμένο ποσοστό με μία μόνο τιμή∙ το όριο ποσότητας θα εκφράζεται είτε αριθμητικά είτε με την αρχή «quantum satis».
         8. Την καθαρή ποσότητα, εκφραζόμενη σε κιλά ή γραμμάρια.
         9. Την ημερομηνία ελάχιστης διατηρησιμότητας, ή την τελική ημερομηνία χρήσης.
         10. Οι επισημάνσεις θα πρέπει να είναι σε εμφανή θέση, ευδιάκριτες, ευανάγνωστες και ανεξίτηλες. Οι πληροφορίες πρέπει να είναι σε γλώσσα εύκολα κατανοητή.
         11. Λοιπές υποχρεωτικές ενδείξεις που προβλέπονται από ισχύουσα Εθνική και Ενωσιακή νομοθεσία.
   6. ΛΟΙΠΕΣ ΚΑΝΟΝΙΣΤΙΚΕΣ ΣΥΜΜΟΡΦΩΣΕΙΣ
      1. Το πρόσθετο θα πρέπει να εναρμονίζεται πλήρως με τα καθοριζόμενα στον Κώδικα Τροφίμων και Ποτών, τον Κανονισμό 1333/2009 και τον Κανονισμό 231/2012. Σε περίπτωση αναθεώρησης των Κανονισμών να εναρμονίζεται πλήρως με τις νέες εκδόσεις.
      2. Δεν θα πρέπει να προέρχεται από γενετικά τροποποιημένα φυτά.
      3. Απαγορεύεται κατά τον χρόνο παραλαβής του προσθέτου:
         1. Η επιβάρυνσή του με οποιαδήποτε ανόργανη ή οργανική ουσία, εκτός των επιτρεπόμενων της ισχύουσας Ελληνικής και Ευρωπαϊκής Νομοθεσίας.
         2. Η ύπαρξη βαρέων μετάλλων πέραν των ορίων, που προβλέπονται από τις σχετικές διατάξεις ισχύουσας Ελληνικής και Ευρωπαϊκής Νομοθεσίας, κατά τον χρόνο παραλαβής του εφοδίου.
         3. Η ύπαρξη κατάλοιπων φυτοφαρμάκων, εντομοκτόνων, ή άλλων επιμολυντών πέραν των ορίων, που προβλέπονται από τις σχετικές διατάξεις της ισχύουσας Ελληνικής και Ευρωπαϊκής Νομοθεσίας.
         4. Μικροβιολογικά – Παρασιτολογικά Χαρακτηριστικά Τελικού Προϊόντος:
            1. Salmonella spp: Απουσία σε 10g λεκιθίνης, n=5, c=0.
            2. Παράσιτα: Δεν πρέπει να ανευρίσκονται ζωντανά ή νεκρά παράσιτα ή προνύμφες αυτών.
2. ΑΠΑΙΤΗΣΕΙΣ ΣΥΜΜΟΡΦΩΣΗΣ ΕΦΟΔΙΟΥ
   1. ΣΥΝΟΔΕΥΤΙΚΑ ΈΓΓΡΑΦΑ/ ΠΙΣΤΟΠΟΙΗΤΙΚΑ
      1. Ο προμηθευτής, κατά την παράδοση του εφοδίου, υποχρεούται να καταθέσει στην επιτροπή παραλαβής και τα παρακάτω δικαιολογητικά:
      2. Υπεύθυνη δήλωση συμμόρφωσης με την παράγραφο 4.6.3.1.
      3. Υπεύθυνη δήλωση συμμόρφωσης με τις απαιτήσεις της παραγράφου 4.3 («ΦΥΣΙΚΟΧΗΜΙΚΑ ΧΑΡΑΚΤΗΡΙΣΤΙΚΑ») καθώς και πιστοποιητικό εργαστηρίου με τα αποτελέσματα των αναλύσεων για την παραδοθεισα παρτίδα για τις εν λόγω απαιτήσεις.
         1. Η επιτροπή δειγματοληψίας δύναται να λάβει δείγματα για πραγματοποίηση των συγκεκριμένων ελέγχων («ΦΥΣΙΚΟΧΗΜΙΚΑ ΧΑΡΑΚΤΗΡΙΣΤΙΚΑ»), μετά από εντολή του φορέα προμήθειας και ενημέρωση του προμηθευτή. Στην περίπτωση αυτή, ο φορέας προμήθειας καθορίζει την ποσότητα του δείγματος και την διαδικασία ελέγχου. Τα δείγματα αποστέλλονται προς εργαστήριο του ευρύτερου δημόσιου τομέα με μέριμνα του προέδρου της επιτροπής δειγματοληψίας και με έξοδα (αποστολή δειγμάτων, εξέταση κ.λ.π.) του προμηθευτή. Αντίστοιχος αριθμός δειγμάτων, αποστέλλεται στο φορέα προμήθειας, ως αντιδείγματα. Σε περίπτωση που ο προμηθευτής καταθέσει πιστοποιητικό, όπου θα φαίνεται ότι έγινε ο συγκεκριμένος έλεγχος, σε διαπιστευμένο εργαστήριο κατά EN ISO/IEC 17025 για τις συγκεκριμένες δοκιμές, η επιτροπή δειγματοληψίας δεν ενεργεί αυτή την δειγματοληψία, αλλά κάνει δεκτά τα πιστοποιητικά. Η δειγματοληψία αυτή διενεργείται μόνο μετά από εντολή του φορέα προμήθειας.
      4. Υπεύθυνη δήλωση συμμόρφωσης της συσκευασίας για επαφή με τρόφιμα, σύμφωνα με τα καθοριζόμενα στην παράγραφο 4.4 («ΣΥΣΚΕΥΑΣΙΑ») όπου θα εμφανίζονται τα στοιχεία και οι προδιαγραφές που έχουν χρησιμοποιηθεί.
      5. Πιστοποιητικό ή υπεύθυνη δήλωση ότι το τελικό προϊόν είναι σύμφωνο με τις προϋποθέσεις της παρούσας προδιαγραφής.
      6. Πιστοποιητικό ή υπεύθυνη δήλωση χώρας προέλευσης.
   2. ΕΠΙΘΕΩΡΗΣΕΙΣ/ ΔΟΚΙΜΕΣ
      1. Δειγματοληψία
         1. Δειγματοληψία διενεργείται από την Επιτροπή Παραλαβής για κάθε παρτίδα (LOT NUMBER) του εφοδίου και αφού έχει ολοκληρωθεί η παράδοση της παρτίδας, με την προϋπόθεση ότι η παράδοση πραγματοποιείται σε μία Μονάδα. Σε περίπτωση υλοποίησης παραδόσεων σε διαφορετικές Μονάδες, διενεργείται δειγματοληψία σε κάθε παραλαμβάνουσα Μονάδα και για κάθε παρτίδα (LOT NUMBER) του εφοδίου.
         2. Διενεργείται από κατάλληλη επιτροπή που συγκροτείται παρουσία του προμηθευτή, σε τόπο και χρόνο που καθορίζεται από τον φορέα προμήθειας. Υλοποιείται με τυχαία λήψη δειγμάτων από την προς παραλαβή ή υπάρχουσα ποσότητα του εφοδίου, σύμφωνα με τα αναγραφόμενα στην ΠΡΟΣΘΗΚΗ ΙΙ του παρόντος και σε συμφωνία με το ISO 5555.
         3. Ο προμηθευτής κατά την παρουσία του στην δειγματοληψία οφείλει να προσκομίσει τους περιέκτες που απαιτούνται για την πραγματοποίηση των δειγματοληψιών.
         4. Από κάθε δειγματιζόμενη συσκευασία λαμβάνεται δείγμα με κατάλληλο δειγματολήπτη. Τα δείγματα τοποθετούνται πάνω σε φύλλο χαρτιού ή σε λεία, ξηρή και καθαρή επιφάνεια και αναμειγνύονται καλά. Από το μείγμα που ομογενοποιήθηκε με τον τρόπο αυτό, αποστέλλονται τα εξής:
            1. Ποσότητα 500 γραμμαρίων, σε καθαρή πλαστική σακούλα μιας χρήσης κατάλληλες για τρόφιμα, ερμητικά κλειστές, στο 791 ΤΕΦ για τον οργανοληπτικό έλεγχο της παραγράφου 4.2.1.1 έως 4.2.1.2.
            2. Ποσότητα ενός (1) κιλού, σε πλαστική σακούλα μιας χρήσεως, κατάλληλη για τρόφιμα, στο ΚΒΙΕΣ, για την εκτέλεση των φυσικοχημικών εξετάσεων της παραγράφου 4.6.3.2 που αφορά βαρέα μέταλλα. Σε περίπτωση που το ΚΒΙΕΣ κρίνει ότι δεν απαιτείται η υπόψη δειγματοληψία να χορηγεί ανάλογη βεβαίωση στην επιτροπή παραλαβής.
            3. Ποσότητα ενός (1) κιλού, σε πλαστική σακούλα μιας χρήσεως, κατάλληλη για τρόφιμα, στο ΓΧΚ, για την εκτέλεση των φυσικοχημικών εξετάσεων της παραγράφου 4.6.3.3 που αφορά κατάλοιπα φυτοφαρμάκων, εντομοκτόνων ή άλλων επιμολυντών. Η δειγματοληψία αυτή θα πραγματοποιείται μετά από επικοινωνία του προέδρου της επιτροπής με το ΓΧΚ (Ά Χημική Υπηρεσία Αθηνών, τμήμα Β) και την σύμφωνη γνώμη του ΓΧΚ. Σε περίπτωση που το ΓΧΚ κρίνει ότι δεν απαιτείται η υπόψη δειγματοληψία να χορηγεί ανάλογη βεβαίωση στην επιτροπή παραλαβής.
            4. Ποσότητα τριών (3) κιλών, σε πλαστική σακούλα μίας χρήσεως, κατάλληλη για τρόφιμα, στο ΓΧΚ (Τρόφιμα), για τον έλεγχο της προέλευσης από γενετικά τροποποιημένα φυτά σύμφωνα με την παράγραφο 4.6.2. Η δειγματοληψία αυτή θα πραγματοποιείται μετά από επικοινωνία του προέδρου της επιτροπής με το ΓΧΚ (Ά Χημική Υπηρεσία Αθηνών, τμήμα Β) και την σύμφωνη γνώμη του ΓΧΚ. Σε περίπτωση που το ΓΧΚ κρίνει ότι δεν απαιτείται η υπόψη δειγματοληψία να χορηγεί ανάλογη βεβαίωση στην επιτροπή παραλαβής.
            5. Ποσότητα 500gr από κάθε μία από 5 τυχαίες συσκευασίες που επιλέχθηκαν σύμφωνα με την κατανομή του Παραρτήματος Ι. Τα πέντε (5) δείγματα λαμβάνονται με τη βοήθεια αποστειρωμένου δειγματολήπτη και τοποθετούνται σε πέντε (5) αποστειρωμένους υάλινους περιέκτες. Τα δείγματα αυτά αποτελούν το δείγμα για την εκτέλεση των μικροβιολογικών εξετάσεων της παραγράφου 4.6.3.4.1.
            6. Ποσότητα 500gr από κάθε μία από 5 τυχαίες συσκευασίες που επιλέχθηκαν σύμφωνα με την κατανομή του Παραρτήματος Ι. Τα πέντε (5) δείγματα λαμβάνονται με τη βοήθεια αποστειρωμένου δειγματολήπτη και τοποθετούνται σε πέντε (5) αποστειρωμένους υάλινους περιέκτες. Τα δείγματα αυτά αποτελούν το δείγμα για την εκτέλεση των μικροβιολογικών – παρασιτολογικών εξετάσεων της παραγράφου 4.6.3.4.2.
         5. Έκαστο δείγμα να πληρούται κατά τρόπο που ελαχιστοποιεί το στρώμα αέρα στο πάνω μέρος του περιέκτη και στη συνέχεια να κλείνεται κατάλληλα και να σφραγίζεται ώστε να διασφαλίζεται το αμόλυντο του προϊόντος.
         6. Τα δείγματα προφυλάσσονται από το φως και από υψηλές θερμοκρασίες και αποστέλλονται το ταχύτερο δυνατό στο εργαστήριο για ανάλυση. Σε αντίθετη περίπτωση, τα δείγματα φυλάσσονται κατά τρόπο ώστε να μην υποστούν υποβάθμιση ή φθορά κατά τη διάρκεια της μεταφοράς ή της αποθήκευσής τους προτού αποσταλούν στο εργαστήριο.
         7. Εάν όλα τα αποτελέσματα των αναλύσεων συμφωνούν με τα χαρακτηριστικά του παρόντος, ολόκληρη η παρτίδα θεωρείται σύμφωνη. Εάν έστω και ένα αποτέλεσμα των αναλύσεων δεν συμφωνεί με τα χαρακτηριστικά του παρόντος, ολόκληρη η παρτίδα θεωρείται μη σύμφωνη.
         8. Η επιτροπή δειγματοληψίας, λαμβάνει επιπλέον δείγματα για πραγματοποίηση συγκεκριμένων ελέγχων πλέον των αναφερομένων στο παρόν, μετά από εντολή του φορέα προμήθειας και ενημέρωση του προμηθευτή. Στην περίπτωση αυτή, ο φορέας προμήθειας καθορίζει την ποσότητα του δείγματος και την διαδικασία ελέγχου. Τα δείγματα αποστέλλονται προς εργαστήριο του ευρύτερου δημόσιου τομέα με μέριμνα του προέδρου της επιτροπής δειγματοληψίας και με έξοδα (αποστολή δειγμάτων, εξέταση κ.λ.π.) του προμηθευτή. Αντίστοιχος αριθμός δειγμάτων, αποστέλλεται στο φορέα προμήθειας, ως αντιδείγματα. Σε περίπτωση που ο προμηθευτής καταθέσει πιστοποιητικό, όπου θα φαίνεται ότι έγινε ο συγκεκριμένος έλεγχος, σε διαπιστευμένο εργαστήριο κατά EN ISO/IEC 17025 για τις συγκεκριμένες δοκιμές, η επιτροπή δειγματοληψίας δεν ενεργεί αυτή την δειγματοληψία, αλλά κάνει δεκτά τα πιστοποιητικά. Η δειγματοληψία αυτή διενεργείται μόνο μετά από εντολή του φορέα προμήθειας.
         9. Σε όλα τα δείγματα και αντιδείγματα, τοποθετείται πινακίδα στην οποία αναγράφονται:
            1. Ο αριθμός της σύμβασης.
            2. Το είδος του εφοδίου, η χώρα προέλευσης και η κατηγορία του.
            3. Η δειγματισθείσα ποσότητα.
            4. Το ονοματεπώνυμο του προμηθευτή.
            5. Η προδιαγραφή και η έκδοσή της.
            6. Η ημερομηνία δειγματοληψίας.
            7. Η ένδειξη της παρτίδας παραγωγής.
            8. Ο αριθμός του δείγματος.
            9. Η υπηρεσία παραλαβής του εφοδίου.
            10. Το εργαστήριο ελέγχου και το είδος ελέγχου.
            11. Η λέξη «ΔΕΙΓΜΑΤΑ» ή «ΑΝΤΙΔΕΙΓΜΑΤΑ» ανάλογα της περιπτώσεως.
         10. Τα δείγματα που λαμβάνονται βαρύνουν τον προμηθευτή, που υποχρεώνεται σε άμεση αναπλήρωση της αντίστοιχης ποσότητας από αυτή που παραδόθηκε τελικά. Επιπλέον, όλα τα έξοδα των εξετάσεων και της αποστολής των δειγμάτων στα εργαστήρια βαρύνουν τον προμηθευτή.
      2. Διενεργούμενοι Έλεγχοι
         1. Έλεγχος κατά την παράδοση του εφοδίου.
            1. Διενεργείται από την επιτροπή παραλαβής κάθε Μονάδας και συνίσταται με βάση την παρούσα προδιαγραφή σε έλεγχο:

Ποσοτικό του εφοδίου.

Της συσκευασίας και των επισημάνσεων αυτής.

Των μακροσκοπικών χαρακτηριστικών του εφοδίου σύμφωνα με όσα καθορίζονται στην παράγραφο 4.2.2.1 και 4.2.2.2.

Της ημερομηνίας λήξης.

* + - * 1. Ελέγχει και παραλαμβάνει τα έγγραφα που περιγράφονται στο παρόν.
      1. Τα Εργαστήρια Ποιοτικού Ελέγχου (ΓΧΚ, 884 ΠΑΒΕΤ ή 791 ΤΕΦ, ΚΒΙΕΣ ή Γ’ ΚΝΟ, διενεργούν τους σχετικούς ελέγχους όπως αναφέρεται παραπάνω.

1. ΛΟΙΠΕΣ ΑΠΑΙΤΗΣΕΙΣ
   1. Η παράδοση του εφοδίου θα πραγματοποιηθεί σύμφωνα με τα καθοριζόμενα στη σύμβαση προμήθειάς του, με μέριμνα και έξοδα του προμηθευτή.
   2. Το παραδιδόμενο εφόδιο θα πρέπει να βρίσκεται σε συμφωνία με το παρόν για χρονικό διάστημα 18 μηνών τουλάχιστον (όριο εγγυήσεως), από την ημερομηνία παράδοσής του.
   3. Σε περίπτωση που ποσότητα του εφοδίου (μέρος ή το σύνολό της) κριθεί μη σύμφωνη με τα καθορισθέντα στο παρόν, μέσα στο ανωτέρω διάστημα της προσφερόμενης εγγύησης (18 μήνες από την ημερομηνία παράδοσης) και εφόσον η αλλοίωση δεν οφείλεται στην Υπηρεσία, η υπόψη ποσότητα αντικαθίσταται με ευθύνη του προμηθευτή, χωρίς καμία επιβάρυνση της Υπηρεσίας.
   4. Σε περίπτωση που κάποιο εργαστήριο δεν έχει την δυνατότητα ελέγχου σε κάποια χαρακτηριστικά του εφοδίου που του ανατίθενται, τα δείγματα, μετά από ερώτημα της επιτροπής δειγματοληψίας για την δυνατότητα-διαθεσιμότητα του εργαστηρίου για την ανάλυση, αποστέλλονται από αυτήν (την επιτροπή) στο ΓΧΚ ή άλλο κατάλληλο εργαστήριο του δημόσιου φορέα ή πιστοποιημένο κατά EN ISO/IEC 17025 εργαστήριο (που θα του υποδείξει το εργαστήριο που δεν δύναται να εκτελέσει τις αναλύσεις που του ανατίθενται με το παρόν, παρέχοντας επιπροσθέτως στην επιτροπή τυχόν πληροφορίες που θα απαιτηθούν).
   5. Σε περίπτωση τεχνικών προβλημάτων με τα δείγματα που αποστέλλονται στα εργαστήρια, οι επιτροπές μπορούν να διενεργούν επαναδειγματοληψία ή συμπληρωματική δειγματοληψία, σύμφωνα με τα προβλεπόμενα στην ισχύουσα Εθνική και Ενωσιακή νομοθεσία.
2. ΠΕΡΙΕΧΟΜΕΝΟ ΠΡΟΣΦΟΡΑΣ

Η τεχνική προσφορά να περιλαμβάνει ακριβή και λεπτομερή περιγραφή του προσφερόμενου εφοδίου και να συνοδεύεται από τα εξής:

* 1. Υπεύθυνη δήλωση, στην οποία να δηλώνονται τα παρακάτω:
     1. Το προσφερόμενο εφόδιο βρίσκεται σε συμφωνία με την παρούσα προδιαγραφή για χρονικό διάστημα 18 μηνών τουλάχιστον (όριο εγγυήσεως), από την ημερομηνία παράδοσής του. Σε περίπτωση που ποσότητα του εφοδίου (μέρος ή το σύνολό της) κριθεί μη σύμφωνη με την προδιαγραφή, μέσα στο ανωτέρω διάστημα της προσφερόμενης εγγύησης (18 μήνες από την ημερομηνία παράδοσης) και εφόσον η αλλοίωση δεν οφείλεται στην Υπηρεσία, η υπόψη ποσότητα αντικαθίσταται με ευθύνη του προμηθευτή, χωρίς καμία επιβάρυνση της Υπηρεσίας.
     2. Η παραγωγική διαδικασία είναι σύμφωνη με την ισχύουσα Εθνική και Ενωσιακή νομοθεσία, σε ότι αφορά την εφαρμογή των κανόνων υγιεινής.
     3. Κατά την παραγωγή του εφοδίου δεν χρησιμοποιήθηκε διαδικασία που απαγορεύεται από την ισχύουσα Εθνική και Ενωσιακή νομοθεσία.
     4. Αποδοχή επιθεώρησης των εγκαταστάσεων παραγωγής, διαλογής, συσκευασίας του εφοδίου από αρμόδια επιτροπή της Στρατιωτικής Υπηρεσίας.
     5. Η επιχείρηση παραγωγής του εφοδίου διαθέτει, εν ισχύ, άδεια λειτουργίας και τόσο αυτή όσο και ο προμηθευτής έχει αναπτύξει και εφαρμόζει σύστημα διαχείρισης ασφάλειας τροφίμων, σύμφωνα με τις αρχές του HACCP (ISO: 22000, CODEX ALIMENTARIUS,κ.α.) και την ισχύουσα εθνική και ενωσιακή νομοθεσία.
  2. Φύλλο Συμμόρφωσης σύμφωνα με το Υπόδειγμα που βρίσκεται αναρτημένο στο φάκελο «ΕΝΤΥΠΑ» αφού πρώτα επιλεγεί «ΝΟΜΟΘΕΣΙΑ – ΕΝΤΥΠΑ – ΥΠΟΔΕΙΓΜΑΤΑ» της διαδικτυακής τοποθεσίας της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία <https://prodiagrafes.army.gr> Διευκρινίζεται ότι η κατάθεση του φύλλου συμμόρφωσης δεν απαλλάσσει τους προμηθευτές, από την υποχρέωση υποβολής των κατά περίπτωση δικαιολογητικών, που καθορίζονται με την παρούσα προδιαγραφή.

1. ΠΡΟΤΑΣΕΙΣ ΒΕΛΤΙΩΣΗΣ ΠΡΟΔΙΑΓΡΑΦΗΣ

Σχολιασμός της παρούσας Προδιαγραφής από κάθε ενδιαφερόμενο, για την βελτίωσή της, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία <https://prodiagrafes.army.gr>.

|  |
| --- |
| ΕΓΚΡΙΣΗ ΠΕΔ |
| ΣΥΝΤΑΞΗ |
|  |
| Βαλάντης Αραμπατζής  Τχης (ΕΜ) |
| ΕΛΕΓΧΟΣ |
|  |
| ΘΕΩΡΗΣΗ |
|  |
| Αθήνα, Δεκέμβριος 2024 |

ΠΡΟΣΘΗΚΕΣ

|  |  |
| --- | --- |
| Ι | Πίνακας Δοκιμασιών – Δοκιμών Λεκιθίνης Σόγιας |
| ΙΙ | Πίνακας Διενεργούμενων Δειγματοληψιών |

# ΠΡΟΣΘΗΚΗ Ι

**ΠΙΝΑΚΑΣ**

**ΔΙΕΝΕΡΓΟΥΜΕΝΩΝ ΔΕΙΓΜΑΤΟΛΗΨΙΩΝ**

|  |  |  |  |
| --- | --- | --- | --- |
| **ΜΕΓΕΘΟΣ ΠΕΡΙΕΚΤΩΝ** | **ΑΡΙΘΜΟΣ ΠΕΡΙΕΚΤΩΝ ΑΝΑ ΠΑΡΑΛΑΒΗ** | **ΑΡΙΘΜΟΣ ΔΕΙΓΜΑΤΩΝ ΠΟΥ ΠΡΕΠΕΙ ΝΑ ΛΗΦΘΟΥΝ ΑΠΟ ΔΙΑΦΟΡΕΤΙΚΟΥΣ ΠΕΡΙΕΚΤΕΣ** | **ΠΑΡΑΤΗΡΗΣΕΙΣ** |
| ≥ 20 kg | Από 1 έως 5  από 6 έως 50  από 51 έως 75  από 76 έως 100  από 101 έως 250  από 251 έως 500  από 501 έως 1000  > 1000 | Όλα  6  8  10  15  20  25  30 |  |
| ≥10 kg και < 20 kg | Από 1 έως 20  από 21 έως 200  από 201 έως 800  από 801 έως 1600  από 1601 έως 3200  από 3201 έως 8000  από 8001 έως 16000  από 16001 έως 24000  από 24001 έως 32000  > 32000 | Όλα  20  25  35  45  60  72  84  96  100 |  |

Για την εφαρμογή της παραπάνω διαδικασίας θα πρέπει η εκάστοτε παραλαβή να θεωρείται ομοιογενής (π.χ. οπτικά όμοιοι περιέκτες με τις ίδιες σημάνσεις κ.τ.λ.).

1. Οι περιέκτες δειγματοληψίας πρέπει να είναι γυάλινοι, καθαροί και να γεμίζονται με τρόπο ώστε να αφήνεται μόνο μικρή ποσότητα αέρα στο επάνω μέρος.

2. Από τις εκάστοτε συσκευασίες, οι οποίες θα επιλέγονται τυχαία, να επιδιώκεται η λήψη αντιπροσωπευτικού δείγματος από όλα τα μέρη της συσκευασίας.